|  |  |  |
| --- | --- | --- |
|  | ΕΛΛΗΝΙΚΗ ΔΗΜΟΚΡΑΤΙΑ  Εθνικόν και Καποδιστριακόν Πανεπιστήμιον Αθηνών |  |
|  | **ΤΜΗΜΑ ΜΕΘΟΔΟΛΟΓΙΑΣ, ΙΣΤΟΡΙΑΣ**  **ΚΑΙ ΘΕΩΡΙΑΣ ΤΗΣ ΕΠΙΣΤΗΜΗΣ**  **Πανεπιστημιούπολη**  **15771 ΙΛΙΣΣΙΑ** |  |
|  |  | Αθήνα, 14-09-2015 |

**ΠΡΟΚΗΡΥΞΗ**

Το Τμήμα ΜΙΘΕ του Πανεπιστημίου Αθηνών οργανώνει και λειτουργεί Πρόγραμμα Διδακτορικών Σπουδών (ΠΔΣ), σύμφωνα με τις διατάξεις του Ν. 3685/2008. Για το ακαδημαϊκό έτος 2015-2016 θα γίνουν δεκτοί μέχρι 12 σπουδαστές, οι οποίοι ενδιαφέρονται για απόκτηση Διδακτορικού Διπλώματος (ΔΔ) στο γνωστικό αντικείμενο της Μεθοδολογίας, Ιστορίας και Θεωρίας της Επιστήμης ή σε συναφές προς αυτό γνωστικό αντικείμενο.

Στο ΠΔΣ γίνονται δεκτοί πτυχιούχοι ΑΕΙ της ημεδαπής ή ομοταγών αναγνωρισμένων ιδρυμάτων της αλλοδαπής που είναι κάτοχοι Μεταπτυχιακού Διπλώματος Ειδίκευσης (ΜΔΕ) σε συναφές προς το προκηρυσσόμενο ΠΔΣ γνωστικό αντικείμενο.

Η χρονική διάρκεια για την απόκτηση ΔΔ δεν μπορεί να είναι μικρότερη από τρία (3) πλήρη ημερολογιακά έτη από την ημερομηνία ορισμού της τριμελούς συμβουλευτικής επιτροπής κάθε υποψήφιου διδάκτορα (ΥΔ). Με σχετική απόφαση της Γενικής Συνέλευσης Ειδικής Σύνθεσης του Τμήματος, μπορεί να ζητηθεί από ΥΔ η παράλληλη παρακολούθηση και επιτυχής περάτωση οργανωμένου κύκλου μαθημάτων ή άλλων συναφών δραστηριοτήτων.

Η επιλογή των υποψήφιων θα γίνει από επιτροπή μελών ΔΕΠ του Τμήματος και θα βασιστεί στη συνεκτίμηση του βαθμού συνάφειας του θέματος της διατριβής με το γνωστικό αντικείμενο του ΠΔΣ, του βαθμού πτυχίου, του βαθμού και του γνωστικού αντικειμένου του ΜΔΕ, των συστατικών επιστολών, της τυχόν ερευνητικής δραστηριότητας και της παρουσίας σε προφορική συνέντευξη κάθε υποψηφίου.

Συνιστάται ισχυρά σε κάθε υποψήφιο να έρθει σε επαφή, πριν από την πραγματοποίηση της διαδικασίας συνεντεύξεων, με το μέλος ΔΕΠ υπό την επίβλεψη του οποίου θα ήθελε να εκπονήσει τη διατριβή του.

Δικαιολογητικά υποψηφιότητας:

* Αίτηση.
* Σύντομο βιογραφικό σημείωμα (με αναφορά σε ενδεχόμενη προπαίδεια του υποψηφίου στα γνωστικά αντικείμενα του ΠΔΣ).
* Αναλυτική περιγραφή του θέματος της προτεινόμενης διατριβής.
* Αντίγραφο ΜΔΕ.
* Αντίγραφο πτυχίου ΑΕΙ ή βεβαίωση ότι ο υποψήφιος έχει εκπληρώσει όλες τις υποχρεώσεις του για την απόκτηση πτυχίου (στην περίπτωση πτυχίου από ΑΕΙ της αλλοδαπής, απαιτείται και αναγνώριση από το ΔΟΑΤΑΠ).
* Αναλυτική βαθμολογία μαθημάτων.
* Πιστοποιητικό για τη γνώση ξένης γλώσσας.
* Σχετικές εργασίες, αν υπάρχουν.
* Δύο συστατικές επιστολές από μέλη ΔΕΠ, τα οποία έχουν άμεση γνώση της εκπαίδευσης ή της επαγγελματικής πορείας του υποψήφιου.

Προθεσμία υποβολής δικαιολογητικών:

Παρασκευή, 30/10/2015.

Ημερομηνίες συνεντεύξεων:

Κατόπιν ανακοίνωσης της Γραμματείας του Τμήματος

Πληροφορίες και κατάθεση δικαιολογητικών:

Γραμματεία Τμήματος ΜΙΘΕ

Πανεπιστημιούπολη

15771 ΙΛΙΣΣΙΑ

κ. Μαρία Γκίκα

Τηλ. 210 727 5586

Φαξ 210 727 5530

Ο Πρόεδρος του Τμήματος

Καθηγητής Ι. Χριστιανίδης